***Barton Fink*** je film braće Coen iz 1991. Govori o Bartonu Finku (John Turturro), mladom strastvenom i pomalo čudnom piscu drama o društvenoj realnosti s početka četrdesetih čiji je razlog za življenje "stvoriti kazalište za običnog čovjeka", ali koji pati od spisateljske blokade i ne može se povezati s "običnim čovjekom".

Enigmatična priča filma interpretirana je kao istraživanje kreativnog djela, satira Hollywooda, herojska potraga u stilu Josepha Campbella ili čak alegorija na uspon nacizma. Braća Coen u svojem su stilu ostali tajanstveni po tom pitanju.

*Barton Fink* osvojio je Zlatnu palmu u Cannesu jednoglasnom odlukom, kao i nagrade za najboljeg redatelja i najboljeg glumca. Bio je to jedini film u povijesti festivala koji je pokupio ta tri priznanja. Kritičari su hvalili izvedbu Michaela Lernera u ulozi egoističnog filmskog producenta Jacka Lipnicka, a donijela mu je i nominaciju za Oscar za najboljeg sporednog glumca. Film je bio nominiran i za Oscar za najbolju scenografiju i kostimografiju.

Radnja
------

Barton Fink je dramaturg i scenarist djelomično inspiriran likom i djelom dramaturga iz tridesetih Cliffordom Odetsom. Nakon uspjeha debitantske drame na Broadwayu, *Bare Ruined Chiors*, Fink se preseljava iz rodnog New Yorka u Los Angeles kako bi radio kao scenarist pod ugovorom za Jacka Lipnicka, šefa filmskog studija Capitol Pictures, čiji je lik temeljen na Louisu B. Mayeru iz MGM-a. Fink se useljava u otrcani Hotel Earle i počne raditi na scenariju za B-film s Wallaceom Beeryjem o profesionalnom hrvanju. No, osjeća se klaustrofobično i počne doživljavati spisateljsku blokadu. Njegov susjed Charlie Meadows, koji se opisuje kao prodavač osiguranja, često upada u Finkovu sobu navečer kako bi porazgovarali. Iako Fink tvrdi kako je fasciniran "običnim čovjekom", često doživljava Charlieja kao nepozvanog uljeza. Kasnije postaju prijatelji i pouzdanici, a Barton daje Charlieju adresu svojih roditelja u New Yorku.

Kako se Fink trudi riješiti svoje blokade, često se zagledava u sliku koja visi na zidu njegove hotelske sobe. Njegov producent, Ben Geisler predloži mu da zamoli nekog scenarista za savjet, a Burton naleti na W.P. "Billa" Mayhewa, hvaljenog romanopisca koji sada piše scenarije za filmove. Fink ne može vjerovati da je Mayhew alkoholičar i da zlostavlja svoju ljubavnicu Audrey, koja mu je praktički napisala nekoliko romana.

Kasno jedne noći, Barton nazove Audrey da mu pomogne oko scenarija; ona ga posjeti u njegovoj sobi i njih se dvoje upuštaju u intimni odnos. Nakon što se probudio, Barton ugleda kako Audrey leži mrtva u lokvi krvi do njega. Charlie mu ponudi pomoć, rekavši mu da ne zove policiju i izazove skandal, i očisti mjesto zločina. Charlie odlazi iz grada na nekoliko dana u posjet, a u međuvremenu ostavlja piscu da mu čuva paket.

Nakon što je Charlie otišao, policijski detektivi ispitaju Bartona o svojem odnosu s Charliejem, za kojeg se ispostavlja da je serijski ubojica, Karl "Ludi" Mundt, koji odrubljuje glave svojim žrtvama. Pronalaze Audreyno tijelo u blizini, ali joj je nestala glava.

Bartonova blokada konačno prolazi i on ubrzo napiše scenarij za hrvački film. Detektivi ponovno dolaze u hotel kako bi rekli da je i Mayhewu odrubljena glava i da je Fink osumnjičen. Privežu lisičinama Bartona za krevet i pokušaju uhititi Charlieja koji se taman vratio. Hodnik zahvati plamen, a Charlie ustrijeli i ubije detektive (viknuvši "Heil Hitler" prije nego što je ubio jednog od njih). Vraća se Bartonu i objasni mu svoju motivaciju za zločinima, rekavši kako je upetljao i njega jer "ti ne slušaš!" Charlie oslobodi pisca i ulazi u svoju sobu dok hotel gori oko njega. Barton napušta hotel, uzevši sa sobom misteriozni paket i svoj scenarij.

Ne uspijeva stupiti u kontakt sa svojim roditeljima u New Yorku, a tijekom sastanka Lipnick prigovori kako je Finkov scenarij preosjećajan i introsepktivan. Štoviše, optuži Bartona da nema spisateljskog talenta. Lipnick počne prijetiti kako će ga zadržati pod ugovorom u obliku nedobrovoljnog sluganstva dok ne "odraste".

U posljednjoj sceni, Barton odluta na plažu, noseći Charliejev paket. Kratko porazgovara s djevojkom u kupaćem kostimu. Dok ona gleda u ocean, zauzme istu pozu kao djevojka na slici iz Finkove sobe. Valovi udaraju, a ptica zaronjava glavom u ocean (iako su neki interpretirali kako neusiljeno pada mrtva). Počinje odjavna špica.

Glumci
------

* John Turturro kao Barton Fink
* John Goodman kao Charlie Meadows
* Judy Davis kao Audrey Taylor
* Michael Lerner kao Jack Lipnick
* John Mahoney kao W.P. "Bill" Mayhew
* Tony Shalhoub kao Ben Geisler
* Jon Polito kao Lou Breeze
* Steve Buscemi kao Chet
* David Warrilow kao Garland Stanford
* Richard Portnow kao Detektiv Mastrionotti
* Christopher Murney kao Detektiv Deutsch
* Harry Bugin kao Pete

Inspiracija
-----------

Coenovi tvrde kako je film inspiriran napadom spisateljske blokade od koje su patili tijekom pisanja scenarija za *Millerovo raskrižje*. Inspirirala ih je *City of Nets: A Portrait of Hollywood* Otta Friedricha, knjiga o povijesti filma u tridesetim i četrdesetima s naglaskom na mnoge njemačke emigrante u Los Angelesu i roman Jima Thompsona *A Hell of a Woman*, koji je inspirirao temu hotela kao broda duhova. Barton je bio temeljen na Cliffordu Odetsu, židovsko-američkom piscu ljevičarskih drama koji je otišao u Hollywood kako bi pisao scenarije.

W.P. Mayhew je kombinacija romanopisaca 'Izgubljene generacije' Williama Faulknera i F. Scotta Fitzgeralda, koji su otišli u Hollywood kako bi pisali scenarije za filmove, ponajviše zbog financijskih problema (Fitzgerald je, kao i Mayhew, morao osigurati svojoj ženi smještaj i njegu u umobolnicama), samo kako bi se borili sa zalazom karijera i alkoholizmom. Faulkner je čak radio, iako je ostao nepotpisan, na hrvačkom filmu nazvanom *Flesh* u kojem je nastupio Wallace Beery.

Soundtrack
----------

Kao i za sve filmove braće Coen, glazbu je skladao Carter Burwell. Moderna klasična glazba je u prirodi eksperimentalna, uz korištenje neuštimanih klavira, pisaćih strojeva i zvuka tekuće vode.

Pjesme u filmu uključuju "For Sentimental Reasons", "Old Black Joe" (koju pjeva pijani lik Johna Mahoneyja) i "Down South Camp Meeting". Nijedna se nije pojavila na soundtrack albumu koji je 1996. objavio TVT Records, zajedno s izabranim pjesmama Burwellove glazbe za *Fargo*.

### Popis pjesama

1. "Fade In" – 1:08
2. "Big Shoes" – 1:33
3. "Love Theme from *Barton Fink*" – 1:21
4. "Barton In Shock" – 1:58
5. "Typing Montage" – 2:11
6. "The Box" – 3:06
7. "Barton In Flames" – 0:57
8. "Fade Out - The End" – 3:37
	* Selekcije s *Barton Finka* čine osam posljednjih pjesama od njih 24 na CD-u koji je 1996. objavio TVT Records; prvih šesnaest pjesama su sa sountracka za *Fargo*.

Izvori
------

1. ↑  Ebert, Roger. Recenzija: Barton Fink. Chicago Sun Times, 23. kolovoza 1991. Arhivirano 2012-11-12 na Wayback Machine-u
2. ↑  „:: rogerebert.com :: Reviews :: Barton Fink (xhtml)". Arhivirano iz originala na datum 2012-11-12. Pristupljeno 2012-11-29.
3. ↑  Bergan, Ronald (August 2000). *The Coen Brothers*. Thunder's Mouth Press. str. p 116. ISBN 1560252545.
4. 1 2  „A Life in Pictures:The Coen Brothers". BAFTA.org. Arhivirano iz originala na datum 2009-05-02. Pristupljeno 2008.
5. ↑  Hamilton, Ian (1990). *Writers In Hollywood: 1915-1951*. Harper and Row.
6. ↑  SoundtrackCollector: Soundtrack details: Fargo

Vanjske poveznice
-----------------

* *Barton Fink* na sajtu IMDb
* *Barton Fink* na Rotten Tomatoes-u ()

| * p
* r
* u
Braća Coen |
| --- |
| 
* Filmografija
* Nagrade i nominacije
* Česti suradnici

 |
| Filmovi koje su režirali | 
* *Blood Simple* (1984)
* *Raising Arizona* (1987)
* *Miller's Crossing* (1990)
* *Barton Fink* (1991)
* *The Hudsucker Proxy* (1994)
* *Fargo* (1996)
* *The Big Lebowski* (1998)
* *O Brother, Where Art Thou?* (2000)
* *The Man Who Wasn't There* (2001)
* *Intolerable Cruelty* (2003)
* *The Ladykillers* (2004)
* *No Country for Old Men* (2007)
* *Burn After Reading* (2008)
* *A Serious Man* (2009)
* *True Grit* (2010)
* *Inside Llewyn Davis* (2013)
* *Hail, Caesar!* (2016)

 |
| samo scenariji | 
* *Crimewave* (1985)
* *The Naked Man* (1998)
* *Gambit* (2012)
* *Unbroken* (2014)
* *Bridge of Spies* (2015)

 |

| * p
* r
* u
Zlatna palma za najbolji film |
| --- |
| 1939–1959 | 
* *Union Pacific* (1939)
* *Iris and the Lieutenant* (1946)
* *The Lost Weekend* (1946)
* *The Red Meadows* (1946)
* *Brief Encounter* (1946)
* *María Candelaria* (1946)
* *Neecha Nagar* (1946)
* *The Turning Point* (1946)
* *La Symphonie Pastorale* (1946)
* *The Last Chance* (1946)
* *Men Without Wings* (1946)
* *Rome, Open City* (1946)
* *The Third Man* (1949)
* *Miss Julie* (1951)
* *Miracle in Milan* (1951)
* *The Tragedy of Othello: The Moor of Venice* (1952)
* *Two Cents Worth of Hope* (1952)
* *The Wages of Fear* (1953)
* *Gate of Hell* (1954)
* *Marty* (1955)
* *The Silent World* (1956)
* *Friendly Persuasion* (1957)
* *The Cranes Are Flying* (1958)
* *Black Orpheus* (1959)

 |
| 1960–1979 | 
* *La Dolce Vita* (1960)
* *Une aussi longue absence* (1961)
* *Viridiana* (1961)
* *O Pagador de Promessas* (1962)
* *The Leopard* (1963)
* *The Umbrellas of Cherbourg* (1964)
* *The Knack ...and How to Get It* (1965)
* *A Man and a Woman* (1966)
* *The Birds, the Bees and the Italians* (1966)
* *Blowup* (1967)
* *if....* (1969)
* *MASH* (1970)
* *The Go-Between* (1971)
* *The Working Class Goes to Heaven* (1972)
* *The Mattei Affair* (1972)
* *The Hireling* (1973)
* *Scarecrow* (1973)
* *The Conversation* (1974)
* *Chronicle of the Years of Fire* (1975)
* *Taxi Driver* (1976)
* *Padre Padrone* (1977)
* *The Tree of Wooden Clogs* (1978)
* *Apocalypse Now* (1979)
* *The Tin Drum* (1979)

 |
| 1980–1999 | 
* *All That Jazz* (1980)
* *Kagemusha* (1980)
* *Man of Iron* (1981)
* *Missing* (1982)
* *Yol* (1982)
* *The Ballad of Narayama* (1983)
* *Paris, Texas* (1984)
* *Otac na službenom putu* (1985)
* *The Mission* (1986)
* *Under the Sun of Satan* (1987)
* *Pelle the Conqueror* (1988)
* *Sex, Lies, and Videotape* (1989)
* *Wild at Heart* (1990)
* *Barton Fink* (1991)
* *The Best Intentions* (1992)
* *Farewell My Concubine* (1993)
* *The Piano* (1993)
* *Pulp Fiction* (1994)
* *Underground* (1995)
* *Secrets & Lies* (1996)
* *Okus trešnje* (1997)
* *The Eel* (1997)
* *Eternity and a Day* (1998)
* *Rosetta* (1999)

 |
| 2000–2024 | 
* *Dancer in the Dark* (2000)
* *The Son's Room* (2001)
* *The Pianist* (2002)
* *Elephant* (2003)
* *Fahrenheit 9/11* (2004)
* *The Child* (2005)
* *The Wind That Shakes the Barley* (2006)
* *4 Months, 3 Weeks and 2 Days* (2007)
* *The Class* (2008)
* *The White Ribbon* (2009)
* *Uncle Boonmee Who Can Recall His Past Lives* (2010)
* *The Tree of Life* (2011)
* *Amour* (2012)
* *Blue Is the Warmest Colour* (2013)
* *Winter Sleep* (2014)
* *Dheepan* (2015)
* *I, Daniel Blake* (2016)
* *The Square* (2017)
* *Manbiki kazoku* (2018)
* *Gisaengchung* (2019)

 |